دونیا ایقلیم بحرانی ایله باغلی قیرمیزی خبردارلیق وئرمه‌یه داوام ائدرکن، آوروپا بیرلیگی ایقلیم متخصص لرینی ناراحات ائده‌جک یئنی معلومات‌لار درج ائدیب.
بیرلیگین “کوپئرنیک” دونیا موشاهیده پروقرامی 2022-جی ایلین ایلک 7 آییندا گؤرولن مئشه یانغین‌لاری‌نین سایی‌نین سون 15 ایلین اورتا گؤستریجی‌سین‌دن 4 دفعه چوخ اولدوغونو آچیقلاییب.
آچیقلامادا ژانویه – جولای آیلاریندا 1926 مئشه یانغینی‌نین قئیده آلیندیغی، 2006-2021-جی ایللرده اورتا حسابلا ایلده 520 یانغین اولدوغو قئید ائدیلیب.
آوروپا بو ایل گؤرونمه‌میش ایستی دالغاسی ایله موباریزه آپاریر. ایسپانیا، ایتالیا، پورتوقالیا، یونانیستان، فرانسا و آلمانیادا مین‌لرله هکتار اراضی کول اولوب.
ایقلیم متخصص‌لری‌نین فیکرینجه، بشریتین یاراتدیغی ایقلیم بحرانی سببیندن حدیندن آرتیق ایستی دالغا‌لاری داها تئز-تئز و شدت‌لنه‌جک.
